આમિર ખાન તેના આગામી પ્રોજેક્ટમાં શકુન બત્રા સાથે કામ કરવા માટે રેડી છે. શરૂઆતમાં એના મેકર્સે આ પ્રોજેક્ટનું ફોર્મેટ નેટફ્લિક્સ માટેની સીરિઝ રાખવાનું નક્કી કર્યું હતું, પરંતુ હવે એનું ફોર્મેટ બદલાઈને ફિલ્મ રાખ્યું છે. ઓશો તરીકે જાણીતા વિવાદાસ્પદ ઇન્ડિયન ગોડમેન આચાર્ય રજનીશના જીવન પર આધારિત આ ફિલ્મમાં આમિર ઓશોનું પાત્ર ભજવતો જોવા મળશે. લેટેસ્ટ રિપોર્ટ્સ એમ પણ સૂચવી રહ્યા છે કે, શકુન બત્રા આ ફિલ્મમાં મહત્વના એક રોલ માટે આલિયા ભટ્ટના નામનો વિચાર કરી રહ્યા છે. શકુન ઇચ્છે છે કે, આલિયા આ ફિલ્મમાં ઓશોની સેક્રેટરી મા આનંદ શીલાનો રોલ પ્લે કરે.